সেলিম বেগ তার অভিজ্ঞতার সম্পদ উত্তরকালের মানুষকে দিয়ে যেতে চান। এটাই ছিল তার জীবনের শেষ দাবি। ঘটনাচক্রে এক কুয়াশামলিন শীতের সকালে এক সদ্যপরিচিত মানুষের হাতে তাঁর দেওয়ার পালা শুরু হয়। গল্পের শেষে তিনি বিস্ময়করভাবে জানতে পারেন তার উত্তরসূরিটি তার অতি আপনজন, রক্তের সম্পর্ক না থাকলেও তার আত্মার আত্মীয়, একই সম্পদ হারানোর বেদনায় তারা দুজনেই ছোট বৃত্ত থেকে বড় বৃত্তে পা ফেলার সাধনা করছেন।